kardosdrur/scandi-wiki huggingface dataset:
MKAD

MKAD er det translittererede navn på den ringvej, der omkranser byen Moskva. Det russiske navn er МКАД, som er et akronym for , .

Væksten i motortrafik i og omkring Moskva i 1950'erne fik byens byplanlæggere til at indse at Ruslands største by havde brug for en ringvej til at omdirigere noget af trafikken fra de store veje, der løber igennem byen. MKAD blev åbnet i 1961 og havde fire kørebaner i hver retning og løb 109 km langs bygrænsen. Selv om den på det tidspunkt ikke var en motorvej, havde den frakørsler ved store kryds, meget få lyskryds, og en hastighedsgrænse på 100 km/t. Blandt bilister var den kendt som "dødens vej" grundet de dårlige lysforhold.

Indtil 1984 faldt den administrative grænse for den føderale by Moskva sammen med MKAD's forløb. Siden er flere rajoner udenfor ringvejen blevet sammenlagt med Moskva. I december 2002 blev metrostationen Boulevard Dmitrija Donskogo den første af Moskvas metros stationer uden for MKAD.

I 1995-1997 blev vejen udvidet fra fire til fem baner i hver retning, alle kryds blev ombygget til udfletninger, der blev bygget broer til fodgængere, alle trafiklys blev fjernet, og der blev bygget en autoværn i midterrabatten. I 2001 fik MKAD status af motorvej, og kørsel med langsomtkørende køretøjer på MKAD blev forbudt.

Den største udfletning på MKAD er udfletning med  Moskva - Sankt Petersborg

Galleri

Se også 
 Haveringen
 Boulevardringen
 Tredje ring

Eksterne henvisninger 

 MKAD på Google Maps.

Moskva
Veje i Rusland
U/20-EM i håndbold (mænd)

U/20-EM i håndbold for mænd er et mesterskab for europæiske herrehåndboldlandshold med spillere, der tidligst må fylde 20 år i det år, mesterskabet afvikles. U/20-mesterskabet er arrangeret af European Handball Federation hvert andet år siden 2004, hvor det afløste det tidligere junior-EM for mænd, som blev afviklet i perioden 1996-2002.

Medaljestatistik 2004-2010
{| class="wikitable" style="text-align:center;"
! width="40px"|Plac.
! width="120px"|Land
! style="background:gold;" width="45px"|Guld
! style="background:silver;" width="45px"|Sølv
! style="background:#cc9966;" width="45px"|Bronze
! width="45px"|Total
|-
| 1.
| align="left"| Danmark 
| 2
| 1
| 1
| 4
|-
| 2.
| align="left"| Tyskland
| 2
| 1
| -
| 3
|-
| 3.
| align="left"| Sverige
| -
| 1
| -
| 1
|-
| 4.
| align="left"| Portugal
| -
| 1
| -
| 1
|-
| 5.
| align="left"| Slovenien
| -
| -
| 2
| 2
|-
| 6.
| align="left"| Frankrig
| -
| -
| 1
| 1
|}

Mesterskaber 2004-2010
{| class="wikitable"
! width="50px"|Turn.
! width="100px"|Værtsland
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="120px"|Bronze
! Danmarks plac.
|-
| align="center"|2004
| Letland
|  Tyskland
|  Danmark
|  Slovenien
| Nr. 2
|-
| align="center"|2006
| Østrig
|  Tyskland
|  Sverige
|  Danmark
| Nr. 3
|-
| align="center"|2008
| Rumænien
|  Danmark
|  Tyskland
|  Frankrig
| Nr. 1
|-
| align="center"|2010
| Slovakiet
|  Danmark
|  Portugal
|  Slovenien
| Nr. 1
|-
| align="center"|2012
| Tyrkiet
|  Spanien
|  Kroatien
|  Slovenien
| Nr. 10
|}

Kilder / eksterne henvisninger
European Handball Federation

EM i håndbold
Etableret i 2004
Daniel Martin

Daniel Martin (født 20. august 1986) er en tidligere irsk cykelrytter.

Han blev professionel på Team Slipstream i 2008, og fik sin første store sejr da han vandt etapeløbet Route du Sud i juni samme år.

Han er nevø af Stephen Roche og fætter til Nicolas Roche.

Eksterne henvisninger 

Mandlige cykelryttere fra Irland
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Deltagere for Irland ved sommer-OL 2012
Deltagere for Irland ved sommer-OL 2016
Deltagere for Irland ved sommer-OL 2020
Jens Wørzner

Jens Wørzner (født 1958) er en tidligere dansk mester i maratonløb, som løb for Herlufsholm GF og Køge Atletik. 

Wørzners personlige rekord på 2,16,08 er fra sejren i Istanbul-Marathon 8. november 1987. Han er gift med og træner for Gitte Karlshøj.
I slutningen af 1980'erne studerende han på Seattle Pacific University. 

Wørzner underviser nu på Aarhus Universitet, Handels- og IngeniørHøjskolen.

Danske mesterskaber 
 Maraton 1988 2,21,04

Referencer

Eksterne henvisninger 
 Jens Wørzner på statletik.dk

Atleter fra Herlufsholm Gymnastikforening
Atleter fra Køge Atletik
Ansatte ved Aarhus Universitet
Trænere fra Danmark
Maratonløbere fra Danmark
Nationalpark Hohe Tauern

Nationalpark Hohe Tauern er Østrigs største nationalpark. Den omfatter en stor del af Centralalpernes hovedkam i Østrigs østalper omkring Hohe Tauern mellem kilderne til Isel, Möll, Mur og Salzach. Den dækker en strækning på over 100 km fra øst til vest og over 40 km fra nord til syd.

Nationalparken blev etableret i 1981 og har et samlet areal på over 1.800 km², og ligger i de østrigske delstater Salzburg (805 km²), Tyrol (611 km² ) og Kärnten (420 km²). Kendte seværdigheder i nationalparken er Krimmler vandfaldene, Umbalfälle og gletsjerudsigtsvejen i Innergschlöß ved Matrei in Tirol.

Flere af Østrigs højeste bjerge ligger i naturparkens kernezone, hvor naturbeskyttelsen er meget højt rangeret. Det er bl.a. bjergene Großglockner (3.798 moh) og Großvenediger (3.666 moh). Yderzonen af nationalparken er præget af hundreder af års menneskelig aktivitet, med store sæterarealer med traditionelle huse, træstalde og stenmure. Beskyttelsesområdet skaber gode betingelser for tusinder af dyre- og plantearter, og nationalparken sørger for at sikre videreførelsen af truede arter.

Turisme 
Turismen er i høj grad baseret på bæredygtighed, hvor naturværdierne skal respekteres. Der tilbydes et stort antal naturguidninger, trekkingture og andre naturoplevelser, ligesom der også er særlige besøgscentre med udstillinger osv. Nationalparken Hohe Tauern blev i 2006 anerkendt af World Conservation Union som et beskyttelsesområde i kategori II (Nationalpark).

Eksterne henvisninger 

 www.hohetauern.at – officiel Webside for Nationalpark Hohe Tauern (Besøgt 01.08.2008)
 www.nationalparkregion.at – Webside for Ferienregion Hohe Tauern Salzburg (Besøgt 01.08.2008)
 www.nationalpark-hohetauern.at – Webside for NationalparkRegion Hohe Tauern Kärnten (Besøgt 01.08.2008)

Nationalparker i Østrig
Alperne
Børge Hovedskou

Børge Hovedskou (15. januar 1910 i København – 16. maj 1966 i Göteborg) var en dansk kunstmaler og billedhugger, bror til Ole Hovedskou.

Han var søn af gas- og vandmester Peter Valdemar Hovedskou og Wilhelmine Hovedskou, født Hansen.

Han blev uddannet på Kunstakademiet og udstillede på Kunstnernes Efterårsudstilling fra 1932 og på Charlottenborg 1936. Han grundlagde i 1945 Hovedskous Målarskola i Haga ved Göteborg, som senere skiftede navn til Göteborgs Konstskola, men stadig også blot går under navnet "Hovedskous". Han havde en eneudstilling med ca. 70 af sine værker i Göteborg Konsthall 1968. Han var kolorist, og mest overbevisende er hans opstillinger og landskabsbilleder.

Under 2. verdenskrig var Børge Hovedskou medlem af en sabotørgruppe, der bl.a. sprængte langåbroerne, og han flygtede i 1943 til Sverige, hvor han boede i nærheden af Göteborg. Han lavede også udkast til en skulptur, der skulle fungere som mindesmærke for de sabotørkammerater, der døde under modstandskampen.

Børge Hovedskou var gift med "Pepi" Hovedskou, pigenavn Agnethe Christense Dahl, født og opvokset i Aggersund tæt på Nibe, 27. marts 1911, den yngste af syv børn. Børge og Pepi mødte hinanden på Kunstakademiet, hvor hun havde sk. "friplads". Pepi var kunstmaler men lavede især mange fine motiv-batikker i tiden efter Børges død.

Eksterne henvisninger 
 
 

Malere fra Danmark
Modstandsfolk fra Danmark
Personer fra Randers
Danskere i 1900-tallet
U/19-EM i håndbold (kvinder)

U/19-EM i håndbold for kvinder er et mesterskab for europæiske kvindehåndboldlandshold med spillere, der tidligst må fylde 19 år i det år, mesterskabet afvikles. U/19-mesterskabet er arrangeret af European Handball Federation siden 2004, hvor det afløste det tidligere junior-EM for kvinder, som blev afviklet i perioden 1996-2002.

Medaljestatistik

Mesterskaber

Udmærkelser

Kilder / eksterne henvisninger
European Handball Federation

Noter 

EM i håndbold
Etableret i 2004
Kvindehåndbold
Therese Dragshøj

Therese Dragshøj (3. januar 1909 i København – 9. marts 1998) var en dansk kunstmaler. Hun blev uddannet på Kunstakademiet i 1930'erne under professorerne Axel Jørgensen og Kræsten Iversen og udstillede på Kunstnernes Efterårsudstilling og på Charlottenborg fra 1939. 

Therese Dragshøj malede i en naturalistisk stil, som hun med tiden udviklede til et koloristisk spændende og frit billedsprog. 

Motiverne var mennesker og ofte børn i dagligdags situationer og kom ofte fra hendes rejser til Sicilien og mange andre steder i verden. 

Therese Dragshøj bestyrede Kunstnernes Statsunderstøttede Croquisskole. Om sommeren var hun på Møn, hvor hun var leder af det kendte galleri Aurora for kunsthandleren Anders Christian Theed, som var gift med skuespilleren Asta Nielsen.

Ekstern henvisning 
 

Malere fra Danmark
Personer fra København
Danskere i 1900-tallet
Harburg (Schwaben)

Harburg (Schwaben) er en by i Landkreis Donau-Ries i Regierungsbezirk Schwaben i den tyske delstat Bayern, med godt 5.600 indbyggere.

Byen ligger i dalen til floden Wörnitz ved Romantische Straße mellem Nördlingen og Donauwörth.

Bydele, landsbyer og bebyggelser 

I Harburg ligger blandt andet følgende bydele, landsbyer og bebyggelser:
 Brünsee (mit Marbach)
 Ebermergen
 Großsorheim (mit Möggingen)
 Heroldingen (mit Schrattenhofen)
 Hoppingen
 Mauren (mit Spielberg)
 Mündling
 Ronheim (mit Katzenstein und Sonderhof)
 Stadelhof

Burg Harburg 
Ovenfor Harburg ligger Burg Harburg, et omfangsrigt middelalderligt borganlæg fra det 11.- 12. århundrede. Den er storst set bevaret, som den var i det 18. århundrede . Borgen tilhørte fyrstehuset Oettingen.

Eksterne henvisninger 

 Informativ Homepage med mange billeder 
 Die Harburg
U/18-EM i håndbold (drenge)

U/18-EM i håndbold for drenge er et mesterskab for europæiske drengehåndboldlandshold med spillere, der tidligst må fylde 18 år i det år, mesterskabet afvikles. U/18-mesterskabet er arrangeret af European Handball Federation hvert andet år siden 2004, hvor det afløste det tidligere ungdoms-EM for drenge, som blev afviklet i perioden 1992-2003.

Medaljestatistik 2004-2012
Seks nationer har vundet medaljer ved de fem første mesterskaber. 
{| class="wikitable sortable" style="text-align:center;"
! width="40px"|Plac.
! width="120px"|Land
! style="background:gold;" width="45px"|Guld
! style="background:silver;" width="45px"|Sølv
! style="background:#cc9966;" width="45px"|Bronze
! width="45px"|Total
|-
| 1.
| align="left"| Kroatien
| 2
| 1
| -
| 3
|-
| 2.
| align="left"| Tyskland
| 2
| -
| -
| 2
|-
| 3.
| align="left"| Serbien-Mont.
| 1
| -
| -
| 1
|-
| 4.
| align="left"| Danmark
| -
| 2
| 3
| 5
|-
| 5.
| align="left"| Sverige
| -
| 1
| 2
| 3
|-
| 6.
| align="left"| Spanien
| -
| 1
| -
| 1
|}

Mesterskaber 2004-2012
{| class="wikitable"
! width="50px"|Turn.
! width="120px"|Værtsland
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="120px"|Bronze
! Danmarks plac.
|-
| align="center"|2004
| Serbien-Montenegro
|  Serbien-Mont.
|  Kroatien
|  Danmark
| Nr. 3
|-
| align="center"|2006
| Estland
|  Kroatien
|  Danmark
|  Sverige
| Nr. 2
|-
| align="center"|2008
| Tjekkiet
|  Tyskland
|  Danmark
|  Sverige
| Nr. 2
|-
| align="center"|2010
| Montenegro
|  Kroatien
|  Spanien
|  Danmark
| Nr. 3
|-
| align="center"|2012
| Østrig
|  Tyskland
|  Sverige
|  Danmark
| Nr. 3
|-
| align="center"|2014
| Polen
|  Frankrig
|  Ungarn
|  Spanien
| Nr. 4
|-
| align="center"|2016
| Kroatien
|  Frankrig
|  Kroatien
|  Tyskland
| Nr. 5
|-
|}

Kilder / eksterne henvisninger
European Handball Federation

EM i håndbold
Etableret i 2004
U/17-EM i håndbold (piger)

U/17-EM i håndbold for piger er et mesterskab for europæiske pigehåndboldlandshold med spillere, der tidligst må fylde 17 år i det år, mesterskabet afvikles. U/17-mesterskabet er arrangeret af European Handball Federation siden 2005, hvor det afløste det tidligere ungdoms-EM for piger, som blev afviklet i perioden 1992-2003.

Medaljestatistik 2005-2011
{| class="wikitable" style="text-align:center;"
! width="40px"|Plac.
! width="120px"|Land
! style="background:gold;" width="45px"|Guld
! style="background:silver;" width="45px"|Sølv
! style="background:#cc9966;" width="45px"|Bronze
! width="45px"|Total
|-
| 1.
| align="left"| Danmark
| 2
| 1
| 1
| 4
|-
| 2.
| align="left"| Rusland
| 1
| 1
| -
| 2
|-
| 3.
| align="left"| Frankrig
| 1
| -
| 1
| 2
|-
| rowspan="2" style="vertical-align:top;"|4.
| align="left"| Rumænien
| -
| 1
| -
| 1
|-
| align="left"| Spanien
| -
| 1
| -
| 1
|-
| 6.
| align="left"| Norge
| -
| -
| 2
| 2
|-
| 7.
| align="left"| Holland
| -
| -
| 1
| 1
|}

Mesterskaber
{| class="wikitable"
! width="50px"|Turn.
! width="100px"|Værtsland
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="145px"|Bronze
! Danmarks plac.
|-
| align="center"|1992
|  Ungarn
| 
| 
| 
| Nr. 2
|-
| align="center"|1994
|  Litauen
| 
| 
| 
| Nr. 3
|-
| align="center"|1997
|  Østrig
| 
| 
| 
|
|-
| align="center"|1999
|  Tyskland
| 
| 
| 
|
|-
| align="center"|2001
|  Tyrkiet
| 
| 
| 
|
|-
| align="center"|2003
|  Rusland
| 
| 
| 
|Nr. 4
|-
| align="center"|2005
|  Østrig
| 
| 
| 
| Nr. 1
|-
| align="center"|2007
|  Slovakiet
| 
| 
| 
| Nr. 6
|-
| align="center"|2009
|  Serbien
| 
| 
| 
| Nr. 1
|-
| align="center"|2011
|  Tjekkiet
| 
| 
| 
| Nr. 2
|-
| align="center"|2013
|  Polen
| 
| 
| 
| Nr. 3
|-
| align="center"|2015
|  Makedonien
| 
| 
| 
| Nr. 1
|-
| align="center"|2017
|  Slovakiet
| 
| 
| 
| Nr. 6
|-
| align="center"|2019
|  Slovenien
| 
| 
| 
| Nr. 4
|-
| align="center"|2021
|  Montenegro
| 
| 
| 
| Nr. 4
|}

Kilder / eksterne henvisninger
European Handball Federation

EM i håndbold
Etableret i 2005
Kvindehåndbold
HC Handelscenter, Venslev

HC Handelscenter, Venslev A/S er en familieejet handels- og produktionsvirksomhed, etableret den 7. marts 1904, der i dag drives af 4. generation.

Sjælland er det primære marked, mens udvalgte produkter, såsom foder, talgødning og carporte, sælges via forhandlere i resten af Danmark og Sverige.

HCs supermarked er tilknyttet KWIK SPAR kæden, og byggemarked/trælasten er tilknyttet XL-Byg.

I 2008 er virksomheden Danmarks eneste blandede landhandel med supermarked, tankstationer, byggemarked/trælast og grovvarer. Med ca. 100 ansatte omsættes der for ca. 300 millioner kroner.

Historie 
Virksomheden er opkaldt efter Hans Christian Nielsen. Han var søn af kromanden på Rendebæk Kro, der ligger ud til Isefjorden. Kroen var ikke en levevej for både kromanden og to sønner, så Hans Christian og broderen fangede fisk i Isefjorden og Hans Christian solgte dem i Frederikssund. I Frederikssund købte han varer, som han solgte til egnens landmænd. 

Det blev starten på den købmandsbutik, som Hans Christian etablerede 7. marts 1904 på Bygaden 22 i Venslev. Han beskrev den selv som en ”ordentlig blandet landhandel med fuldt sortiment.” Bygningerne eksisterer stadig og blev i 2003 renoveret i den gamle stil og omdannet til lejligheder.

I 1910 giftede Hans Christian Nielsen sig med Anna Rasmussen, og de fik senere to børn: Hans Peter Nielsen (1911-1973) og Ingeborg Nielsen (1914-1987), som begge arbejdede i familieforetagendet.

I 1937 giftede Hans Peter Nielsen sig med Jenny (1912-1996) og i 1938 overtog Hans Peter Nielsen forretningen fra sin far, som døde samme år. Virksomheden udviklede sig fortsat og i 1939 var omsætningen på 703.206,41 kroner.

I 1940 fik Hans Peter Nielsen og Jenny sønnen Bjarne. Bjarne Nielsen blev oplært i forretningen, og tog landbrugs- og handelsuddannelser med henblik på at overtage efter sin far.

I 1960'erne blev virksomheden udvidet med bygninger på det der hed Skolelodden, men senere kaldt HC Vej, og blev virksomhedens egentlige adresse.

Som forberedelse til et generationsskifte opretter Hans Peter Nielsen i 1968 selskabet HC Nielsens Købmandshandel I/S og optager sønnen Bjarne Nielsen som partner.

Ved Hans Peter Nielsens død i starten af 1973 blev Bjarne Nielsen, som i 1967 havde giftet sig med Karen, eneejer af HC Nielsens Købmandshandel I/S. Årene efter får de sønnerne Hans Christian Nielsen (1969) og Lars Peter Nielsen (1971).

Efter mange års planlægning overdrager Bjarne Nielsen i 2006 den daglige ledelse til sine to sønner.

Eksterne henvisninger 
Officiel hjemmeside
HC Carporte 
Toprun

Handelsvirksomheder i Danmark
Etableret i 1904
Montenegro i Eurovision Song Contest

Montenegro debuterede i 2007 i den 52. årlige Eurovision Song Contest. Landen deltog før som en del af Jugoslavien. I 2004 og 2005 deltog Montenegro i Eurovision som en del af Serbien og Montenegro, men i 2006 deltog landet ikke fordi de to lande kunne ikke blive enige om at sende en kandidat.

I november 2009 meddelte RTCG, at Montenegro vil trække sig ud af konkurrencen på grund af økonomiske vanskeligheder.
Landet vendte dog tilbage i 2012 med en satirisk sang, men den kom ikke videre fra semifinalen.

Repræsentant 
Nøgle

Deltog som en del af Jugoslavien

Deltog som en del af Serbien og Montenegro

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (2007-2022)

Kommentatorer og jurytalsmænd

Referencer 

 
Lande i Eurovision Song Contest
Park Allé (Aarhus)

Park Allé er en gade beliggende i centrum af Aarhus. 

Gaden, der strækker sig over 300 m, forbinder Rådhuspladsen/Sønder Allé i nord med Banegårdspladsen i syd. Park Allé blev anlagt i 1921 og er blandt andet kendt for et af byens fineste hoteller, Hotel Ritz, som dog ligger på Banegårdspladsen. Desuden ligger Aarhus Rådhus også ud til gaden, der har navn efter den tilknyttede park, Rådhusparken. 

Gaden er et knudepunkt for den offentlige trafik i Aarhus, idet mange bybuslinjer har stoppested her.

Galleri

Eksterne henvisninger 

Gader i Aarhus
Monheim (Schwaben)

Monheim i Landkreis Donau-Ries i Regierungsbezirk Schwaben i den tyske delstat Bayern med knap 5.000 indbyggere. Den er administrationsby i Verwaltungsgemeinschaft Monheim.

Geografi 
Monheim ligger i Naturpark Altmühltal i Region Augsburg.

Der er følgende landsbyer og bebyggelser i kommunen:
 Hovedbyen Monheim 3.155
 Flotzheim 362
 Hagenbuch 10
 Itzing 253
 Kölburg 130
 Kreut 90
 Liederberg 56
 Rehau 254
 Ried 29
 Rothenberg 28
 Warching 150
 Weilheim 303
 Wittesheim 212

Eksterne henvisninger 

 Monheim: Historiske spor
Banegårdspladsen

Banegårdspladsen er navnet på en plads i en række byer i Danmark. Fælles for dem er, at de ligger i umiddelbar nærhed til byens banegård.

 Banegårdspladsen (Ballerup)
 Banegårdspladsen (Bjerringbro)
 Banegårdspladsen (Brønderslev)
 Banegårdspladsen (Esbjerg)
 Banegårdspladsen (Faaborg)
 Banegårdspladsen (Glostrup)
 Banegårdspladsen (Herning)
 Banegårdspladsen (Hjørring)
 Banegårdspladsen (Kalundborg)
 Banegårdspladsen (Kolding)
 Banegårdspladsen (København)
 Banegårdspladsen (Maribo)
 Banegårdspladsen (Nykøbing Falster)
 Banegårdspladsen (Næstved)
 Banegårdspladsen (Odense)
 Banegårdspladsen (Randers)
 Banegårdspladsen (Skanderborg)
 Banegårdspladsen (Vamdrup)
 Banegårdspladsen (Vejen)
 Banegårdspladsen (Vejle)
 Banegårdspladsen (Viborg)
 Banegårdspladsen (Vordingborg)
 Banegårdspladsen (Aarhus)
Banegårdspladsen (Odense)

Banegårdspladsen er en plads i Odense, beliggende klos op ad Kongens Have og umiddelbart over for Odense Banegård Center. Pladsen er 300 m² og består af et stort trappeforløb som leder op til hovedindgangen til Fyens Stiftstidendes bladhus. Både det nybyggede bladhus og selve Banegårdspladsen blev indviet i starten af 2005. Under pladsen og mediehuset er der en større parkeringskælder til både biler og cykler.

Skulpturen på pladsen 
På hjørnet af pladsen ud mod Kongens Have og Østre Stationsvej står skulpturen Skyggen, rejsekammeraten og improvisatoren – et treenigt portræt af H.C. Andersen, som er udført af billedhuggeren Bjørn Nørgaard.

Skulpturen blev afsløret den 6. december 2005 og markerede dermed afslutningen på fejringen af 200-året for H.C. Andersens fødsel. Denne dato var desuden den dag hvor H.C. Andersen blev udnævnt som æresborger i Odense i 1867 og efterfølgende hædret med et stort fakkeltog i byen.
Initiativet til at rejse en markant og central skulpturel markering af 200-året for H.C. Andersens fødsel blev taget af Industri og- Handelskammeret i Odense, som tidligere også har stået bag opsætningen af ni andre skulpturer, inspireret af H.C. Andersens eventyr, i Odenses centrum. Skulpturen skulle oprindeligt have stået på Flakhaven, men det blev efter flere skriverier i Fyens Stiftstidende besluttet at placere skulpturen på Banegårdspladsen, lige foran avisens nybyggede hovedsæde.

Skulpturen forestiller en tredelt H.C. Andersen som er opløst i tre for at vise ham lige så kompleks som han opfattes i nutiden og illustrerer splittelsen mellem mennesket, digteren og den rejsende i evig dialog med sig selv. Figuren starter som tre individer der fletter sig sammen på midten til én stor klump, og så deler sig i tre igen. Skulpturen er desuden påsat en del små figurer som mere eller mindre refererer til H.C. Andersens eventyr og forfatterskab. Blandt de fremtrædende småfigurer kan navnes: Babelstårnet, havfruen, danserinden, tinsoldaten, frøen samt toppen og bolden.
Soklen er formet af firkantede granitblokke i syv forskellige typer kinesisk granit som danner et cirkelformet vandbasin med vanddyser der sprøjter vand i horisontale stråler som møder hinanden i midten fra tre sider.

Kilder og eksterne henvisninger 
 Odense Kommune om Banegårdspladsen

Referencer 

Gader i Odense
Torve og pladser i Odense
Styrelsesvedtægt

En styrelsesvedtægt er et dokument, hvori de nærmere rammer for en dansk kommunes styrelse fastlægges.

Alle kommuner har en styrelsesvedtægt vedtaget af kommunalbestyrelsen, der i vid udstrækning refererer til Styrelsesloven. Styrelsesvedtægten skal for kommuner med magistratsstyre godkendes af Økonomi- og Indenrigsministeriet.

Af styrelsesvedtægten fremgår bl.a. kommunens styreform, antallet af medlemmer i byrådet/kommunalbestyrelsen, hvilke stående udvalg kommunen har nedsat, deres arbejdsopgaver samt hvilke opgaver borgmesteren varetager.

Kilder

Danmarks politik
Kommunal styreform

En kommunal styreform betegner den måde, hvorpå en kommune styres administrativt og politisk.

Valget af styreform sker med hjemmel i Styrelsesloven, der umiddelbart forudsætter, at kommunerne har udvalgsstyre, hvilket også er det mest gængse. I landets fem største byer (København, Frederiksberg , Odense, Aalborg og Århus) har kommunalbestyrelsen desuden mulighed for at vælge at oprette magistratsstyre, men siden 1998 har kun Århus bibeholdt denne styreform. Resten har mellemformstyre med delt administrativ ledelse. Som en tredje mulighed kan en kommune vælge det såkaldte udvalgsløse styre. 

Valget af styreform fastlægges i kommunens styrelsesvedtægt.

Danmarks politik
Oettingen in Bayern

Oettingen in Bayern (eller: Oettingen i.Bay.) er en by i Landkreis Donau-Ries i Regierungsbezirk Schwaben i den tyske delstat Bayern, med knap 5.200 indbyggere. Den er administrationsby i Verwaltungsgemeinschaft Oettingen in Bayern.

Geografi 
Byen ligger ved floden Wörnitz, der er en biflod til Donau, og ligger ved den nordlige kant af Nördlinger Ries, et kæmpe meteoritkrater på omkring 25 km diameter.

Inddeling 
 Erlbach
 Heuberg
 Lehmingen
 Niederhofen
 Nittingen
 Oettingen

Eksteren henvisninger 

 Gamle billeder fra Oettingen
 Fürstedømmet Oettingen-Spielberg
Per Thielemann

Per Thielemann, (født Ib Henning Peder Christian, 11. oktober 1890 på Strandmøllen nord for København – 30. juni 1977) var en dansk komponist og violinist, der uddannede sig i Dresden. Har komponeret et par orkesterværker, en bratch-koncert, en strygekvartet, etuder for violin samt en del underholdningsmusik. I 1920'erne turnerede han med sit eget orkester – især på jyske hoteller. I 1950'erne engageredes han i Jens Warnys orkester på Wivex. Var derudover kendt som en stærk skakspiller, og et af hans værker for violin og klaver bærer titlen Duel på skakbrættet.

Komponister fra Danmark
Violinister fra Danmark